Document ID: 31999R2253

Title and Content:
ΚΑΝΟΝΙΣΜΟΣ (ΕΚ) αριθ. 2253/1999 ΤΗΣ ΕΠΙΤΡΟΠΗΣ της 25ης Οκτωβρίου 1999 για την τροποποίηση του κανονισμού (ΕΚ) αριθ. 881/98 περί λεπτομερειών εφαρμογής σχετικών με την προστασία των συμπληρωματικών παραδοσιακών ενδείξεων που χρησιμοποιούνται για τα v.q.p.r.d. (κρασιά ποιότητας που παράγονται σε καθορισμένες περιοχές) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΟΚ) αριθ. 823/87 του Συμβουλίου, της 16ης Μαρτίου 1987, για τη θέσπιση των ειδικών διατάξεων σχετικά με τους οίνους ποιότητας που παράγονται εντός καθορισμένων περιοχών(1), όπως τροποποιήθηκε τελευταία από τον κανονισμό (ΕΚ) αριθ. 1426/96(2), και ιδίως το άρθρο 15 παράγραφος 8, Εκτιμώντας τα ακόλουθα: (1) ο κανονισμός (ΕΚ) αριθ. 881/98 της Επιτροπής(3), όπως τροποποιήθηκε τελευταία από τον κανονισμό (ΕΚ) αριθ. 806/1999(4), προβλέπει τις λεπτομέρειες εφαρμογής τις σχετικές με την προστασία των συμπληρωματικών παραδοσιακών ενδείξεων που χρησιμοποιούνται για ορισμένους τύπους κρασιών v.q.p.r.d.· (2) είναι αναγκαίο να δοθεί περισσότερος χρόνος σε όσους πληρούν τις προβλεπόμενες από τον κανονισμό αυτό προϋποθέσεις και ενδεχομένως ενδιαφέρονται να συμπεριληφθούν στον κατάλογο των παραδοσιακών ενδείξεων που απαριθμούνται στο παράρτημα του εν λόγω κανονισμού, καθώς η ημερομηνία ενάρξεως της εφαρμογής του κανονισμού έχει μετατεθεί κατά δέκα μήνες· (3) ο κανονισμός (ΕΚ) αριθ. 1493/1999 του Συμβουλίου, της 16ης Μαΐου 1999, για την κοινή οργάνωση αγοράς στον αμπελοοινικό τομέα(5) προβλέπει, στο άρθρο 53 παράγραφος 2 στοιχείο στ), ότι πρέπει να θεσπισθούν λεπτομέρειες εφαρμογής για τον προσδιορισμό των προϋποθέσεων χρησιμοποίησης των συμπληρωματικών παραδοσιακών ενδείξεων v.q.p.r.d., και ότι η θέσπιση αυτή θα πρέπει να πραγματοποιηθεί πριν την 1η Αυγούστου 2000· φαίνεται σκόπιμο να παραταθεί η έναρξη εφαρμογής του κανονισμού (ΕΚ) αριθ. 881/98 μέχρι την ημερομηνία αυτή, εξυπακουομένου ότι οι νέες λεπτομέρειες εφαρμογής θα έχουν προηγουμένως θεσπισθεί· (4) ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οίνων, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Στο άρθρο 7 του κανονισμού (ΕΚ) αριθ. 881/98, η ημερομηνία "1η Οκτωβρίου 1999" αντικαθίσταται από την ημερομηνία "1η Αυγούστου 2000". Άρθρο 2 Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 25 Οκτωβρίου 1999.

Classification Labels:
820
685

Label Descriptions:
{"820": "Πνευματική ιδιοκτησία", "685": "ΠΑΡΑΓΩΓΗ, ΤΕΧΝΟΛΟΓΙΑ ΚΑΙ ΕΡΕΥΝΑ"}

EuroVoc IDs (Original): 13
5017
2817
87

EuroVoc IDs (Expanded): 13
5017
2817
87

Dataset Source: meu

Split: train